Diari Oficial de la Generalitat Valenciana


Sumari del DOGV 3260, del 09-06-1998 (1998/4688)

ACORD de 26 de maig de 1998, del Govern Valencià, pel qual es reclassifiquen les places dels veterinaris inspectors, coordinadors i d'àrea, dependents de la Conselleria de Sanitat.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3260

Data del DOGV
:   09-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4688


Data del document
:   26-05-1998

Organisme emissor
:   Conselleria de Sanitat

Tipus de document
:   Acord

ACORD de 26 de maig de 1998, del Govern Valencià, pel qual es reclassifiquen les places dels veterinaris inspectors, coordinadors i d'àrea, dependents de la Conselleria de Sanitat. [1998/A4688]
  
El Govern Valencià, en la reunió del dia 26 de maig de 1998, adoptà l'acord següent:
  
La Llei 14/1997, de 26 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat Valenciana, publicada en el Diari Oficial de la Generalitat Valenciana de 31 de desembre de 1997, reguladora d'un conjunt d'àmbits de diferent naturalesa en què es desplega l'activitat de la Generalitat Valenciana, inclou en la taula I de l'annex les retribucions aplicables al personal sanitari dependent de la Conselleria de Sanitat.
  
Dins de l'annex esmentat, la taula IX engloba, sota l'epígraf «Personal veterinari dependent del SVS» les retribucions dels veterinaris d'àrea, dels coordinadors veterinaris i dels veterinaris d'escorxadors (inspectors), fixant, respectivament, els nivells de complement de destinació en A17, A20 i A22, i assignant en tots els casos el complement específic B.
  
Ja en l'any 1996 es va considerar la necessitat d'un increment retributiu d'aquest personal, increment que es justifica primerament en la Constitució espanyola mateixa, l'article 14 de la qual consagra el principi d'igualtat que, lògicament, ha de presidir l'actuació administrativa, amb ple sotmetiment a la llei i al dret, evitant o corregint situacions de greuge comparatiu. En el cas d'aquest col·lectiu, a més, hi ha desigualtats respecte a altres professionals que tenen titulació i funcions similars dins de la Generalitat Valenciana i perceben retribucions majors.
  
Per tot això, després que la Direcció General de Salut Pública ha elaborat la memòria econòmica corresponent, sobre la qual ha emés un informe favorable la Conselleria d'Economia, Hisenda i Administració Pública quant a l'existència de disponibilitat pressupostària; després de la negociació en la reunió del dia 20 de juny de 1997 de la Mesa Sectorial de Sanitat, fent ús de l'habilitació que conté la disposició transitòria primera de la Llei 14/1997, de 26 de desembre, i a proposta del conseller de Sanitat, el Govern Valencià
  
ACORDA
  
Primer
  
Modificar les retribucions del personal veterinari dependent de la Conselleria de Sanitat, de manera que, desglossades per conceptes, seran les següents:
  
Segon
  
Facultar el conseller de Sanitat per dictar totes les instruccions que calguen per a l'aplicació del que disposa aquest acord.
  
Tercer
  
Ordenar la publicació del present acord en el Diari Oficial de la Generalitat Valenciana.
  
Quart
  
El present acord vigirà des de l'endemà de la publicació en el Diari Oficial de la Generalitat Valenciana, i les retribucions que estableix tindran efecte des de l'1 de gener de 1998.
  
València, 26 de maig de 1998
  
El conseller secretari del Govern Valencià,